Шьамтәыла адәныҟатәи аусқәа рминистр Аԥсны Апарламент адепутатцәа дырԥылеит
15:15 26.08.2022 (ирҿыцуп: 15:22 26.08.2022)
Шьамтәылатәи аделегациа нанҳәа 24 рзы Аԥсныҟа иааит ареспублика Ахьыԥшымра азхаҵара амш иақәыршәаны.
АҞӘА, нанҳәа 26 - Sputnik, Асмаҭ Ҵәыџьԥҳа. Аԥсны Апарламент адепутатцәа иԥылеит Шьамтәыла адәныҟатәи аусқәа рминистр Феисал Микдад нанҳәа 26 рзы.
Апарламент аиҳабы Лаша Ашәба агәыӷра ааирԥшит аҩтәылак русеицура ԥхьаҟагьы аҿиарамҩа ишанызаауа. Иара иазгәеиҭеит Аԥсни Шьамтәылеи аҭоурыхтә, аиҩызаратә, акультуратә, ауаҩытәыҩсатә еизыҟазаашьақәа ишеимардо.
"Шьамтәыла аҩбатәи ԥсадгьылс ирзыҟалеит зықьҩыла ҳажәлар рхаҭарнакцәа, даргьы уи иатәылауаа иашақәахеит. Ҳара ҳгәы рыладууп Шьамтәыла аҭынч ԥсҭазаареи аибашьра аамҭази раан алагала ду азыҟазҵаз ҳашьцәа. Уалид Маршьан иеиԥш иҟоу ауаа дуқәа рыхьӡқәа хьтәы нбанла ҳаҿа иануп", - иҳәеит иара.
Ашәба иазгәеиҭеит Аԥсны адгылара шрынаҭо Шьамтәыла аҭынчреи аҭышәынтәалареи рзы имҩаԥнаго ашьаҿақәа, агәыӷрагьы ааирԥшит аҳәынҭқаррабжьаратә еизыҟазаашьақәа ԥхьаҟагьы ишыҿиало аҳаҭырқәҵареи агәреибагареи рышьаҭала.
Микдад иакәзар, Аԥсны жәлар Ахьыԥшымра азхаҵара амш рыдиныҳәалеит, иагьазгәеиҭеит уи амш шааргаз аҵеиҩцәа аӡәырҩы рыԥсқәа ахҭынҵаны. Иара убас иара иазгеиҭеит аҩтәылак русеицура арҿиара, арӷәӷәара шырҭаху.
"Аофициалтә еиԥыларақәа рыдагьы, ирҿиалатәуп ауаажәларратә еимадарақәа. Арҭ рҩызцәа аимадарақәа ыҟоуп, аха имаҷны. Агәыӷра ҳамоуп Аҟәатәи аҳаирбаӷәаза анаадыртлак ашьҭахь урҭ мҽхакы ҭбаала рҽеиҵырхуа иалагоит ҳәа, еиҳагьы еиӷьуп ҳтәылақәа амшынтә еимадарагьы рыбжьалар", - иҳәеит иара.
© Sputnik / Леон Адлейба
Шьамтәыла адәныҟатәи аусқәа рминистр Аԥсны Апарламент адепутатцәа дырԥылеит
Шьамтәыла адәныҟатәи аусқәа рминистр Аԥсны Апарламент адепутатцәа дырԥылеит
© Sputnik / Леон Адлейба
Шьамтәыла адәныҟатәи аусқәа рминистр Аԥсны Апарламент адепутатцәа дырԥылеит
Шьамтәыла адәныҟатәи аусқәа рминистр Аԥсны Апарламент адепутатцәа дырԥылеит
© Sputnik / Леон Адлейба
Шьамтәыла адәныҟатәи аусқәа рминистр Аԥсны Апарламент адепутатцәа дырԥылеит
Шьамтәыла адәныҟатәи аусқәа рминистр Аԥсны Апарламент адепутатцәа дырԥылеит
Шьамтәыла адәныҟатәи аусқәа рминистр Аԥсны Апарламент адепутатцәа дырԥылеит
Шьамтәыла адәныҟатәи аусқәа рминистр Аԥсны Апарламент адепутатцәа дырԥылеит
Шьамтәыла адәныҟатәи аусқәа рминистр Аԥсны Апарламент адепутатцәа дырԥылеит
Микдад дазааҭгылеит иахьатәи аамҭазы Шьамтәыла атерроризм иаҿагыланы ақәԥара ишаҿу, иазгәеиҭеит уи аӡәырҩы атәылауаа рыԥсҭазаара шышьақәнарҟьаз, аекономика ааха шанаҭаз, аха дара ирымоу апотенциал иабзоураны урҭ ауадаҩрақәа мышкымзар-мышкы ишрылҵуа.
Лаша Ашәба агәрагара ааирԥшит иахьа Шьамтәыла ахьыԥшымразы имҩаԥнаго ақәԥара ишиаиааиуа, аҭынчреи аизҳазыӷьареи рыдгьыл аҿы ишыҟало.
"Аԥсны иалшо ала ацхыраара ҟанаҵоит Шьамтәыла аинфраструктура ашьақәыргылареи арҿиареи аус аҟны", - ҳәа азгәеиҭеит иара.
Иара убас Феисал Микдад инаҵшьны иҳәеит Урыстәыла Украина имҩаԥнаго аоперациа ҷыда зегь рыла ишадгылоу.
Аиԥылара ахыркәшамҭазы аганқәа аҳамҭақәа еимырдеит. Шьамтәылатәи аделегациа алахәылацәа ирырҭеит агәаларшәагатә раӡнытә монетақәа, Аԥсны Апарламент адепутатцәа шьамтәылатәи рколлегацәа ирырҭеит напыла иҟаҵоу ихырҷоу ахьыԥшьақәа ирҭаҵаны амилаҭтә чысхаақәа.